Miren Edurne Bustinza

Miren Edurne Bustinza Ituarte (Mañaria, Bizkaia,1915eko apirilaren 16a – 1992) frankismoaren biktima izan zen, ia hiru urtez kartzelaratua egon zena eta Mañariko 14 Alabak emakume errepresaliatuen kolektiboaren partaide dena.

 Biografia 
Bustintzatarren Zumelaga etxean jaio zen eta 3 urteko neskatotxoa zela familia Galdakaora bizi izatera joan zen. Bilbon 1937ko uztailaren 30ean galdetutakoei erantzunez deklaratu zuen 1933tik EAJko alderdikidea zela eta Galdakaoko Emakume Abertzale Batzako bazkidea ere, inoiz kargurik bete ez bazuen. Urte horretan otsailaren 16an eginiko hauteskundeetarako alderdi nazionalistako papeletak banatzen egon zela, beste ezertan parte hartu ez bazuen ere Galdakaon gorri-separatisten aginte sasoian.thumb|Mañariko13 Alaben erakusketa iraunkorreko taulak herriko plazan

22 urte zituen hamabi urteko kartzela-zigorra jarri ziotenean; Larrinagako espetxean ia hiru urte eman zituen, osasun arazoengatik kondena samurtu bazioten ere, 1940ko apirilaren 12an aske utziz. Gose handia pasatu zuela entzungo zioten gerora etxekoek.thumb|36ko gerran kartzelaratutako 13 emakumeen omenezko murala Mañariko pilotaleku ostean margotua

Nagusitan ezkondu zen Miren eta Arratia haraneko Arantzazura joan zen bizi izatera. Han erizain modura jardun zuen, sendagileari laguntzen eta “Praktikatea” deitzen zioten.      

 Aitortzak    

 2020an, Gerediaga Elkartearen ikerketa historikoaren emaitza bezala Atearen ostean, Mañariko 13 Alabak izenburuko dokumentala aurkeztu zen, “oroimena berreskuratzeko eta egindako kaltea konpontzeko” xedearekin Mañariko udalak bultzatu eta Bideografikek ekoiztutakoa
 Jaioterriko plazan ikusgai dagoen erakusketa iraunkorreko protagonistetako bat da Miren Edurne Bustinza
 Mañariko pilotalekuaren ostean zuri-beltzezko mural bat dago ikusgai, Wallart arte estudioak margotutakoa Miren Edurne bera eta kartzelaratuak izan ziren gainontzeko 12 emakumeen omenez, guztien izen-abizenak jasoz.

 Erreferentzia 

 Kanpo estekak 

 Atearen ostean, Mañariko 13 Alabak dokumentala, Julen Orbegozok eta Carlos Iglesiasek zuzendua

Kategoria:Mañariarrak
Kategoria:Frankismoaren biktimak
Kategoria:Euskal Herriko frankismoak kartzelaratutakoak
Kategoria:Emakume Abertzale Batza
Kategoria:Euskal Herriko erizainak